FILMET UNDER CORONAVIRUS-PANDEMIEN
KRIMINALFORSORGEN I NEW YORK KRÆVEDE,
AT INDSATTE BAR MUNDBIND UNDER DERES INTERVIEWS
Når jeg ser tilbage på det liv, som jeg levede…
…var det ikke et liv.
Jeg er intet dårligt menneske.
Jeg er altid blevet misforstået,
fordi jeg ikke forstod mig selv.
SIDEN ÅR 2000
ER DER BLEVET BEGÅET OVER 300.000 MORD I USA.
Jeg har såret folk. Jeg har såret folk slemt.
Men jeg har aldrig dræbt nogen før.
Det er noget, jeg skal leve med hver dag.
OVER 25 % AF MORDDØMTE
ER OGSÅ BLEVET DIAGNOSTICERET MED EN ALVORLIG PSYKISK SYGDOM
Det tog mig nogle år i fængsel…
…at acceptere, at jeg havde dræbt nogen.
DETTE ER HISTORIEN OM INDSAT #02B0916
EN NETFLIX-SERIE
ATTICA FÆNGSEL, NEW YORK
I APRIL 2002 BLEV JAMES WALKER DØMT FOR
AT HAVE MYRDET BUTIKSASSISTENTEN JAMES CURRY
Selvom jeg bliver straffet lige nu,
straffer jeg stadig mig selv.
Personen, der sidder foran jer lige nu…
…ville ikke tage ansvar for noget
dengang.
WALKER HAR ALDRIG BENÆGTET, AT HAN BEGIK MORDET,
MEN HAN PÅSTÅR, AT HAN IKKE HUSKER, AT DET SKETE
Jeg var ligeglad med ansvar.
Jeg tænkte kun på at spise, sove og blive høj.
Jeg blev født i 1963 i Rochester, New York.
Det var et udfordrende byliv.
Dengang var det hårdt for enlige forældre og børn generelt.
Mine brødre og søstre og jeg havde et tæt forhold.
Hvis én af os ikke var der, manglede en brik i puslespillet,
og det føltes ikke rigtigt.
Og den del af puslespillet, som ofte manglede, var mig.
FRA EN UNG ALDER HAVDE WALKER DET SVÆRT SOCIALT
Da jeg startede i skole, sagde de altid,
at jeg var aggressiv, eller at jeg havde et læringshandicap.
Jeg kunne sagtens lære.
Men jeg havde et handicap.
WALKER PÅSTÅR, AT AGGRESSION I HANS BARNDOM GAV HUKOMMELSESTAB
HAN BESKRIVER HÆNDELSERNE SOM SINE "BLACKOUTS"
Da jeg var seks år, begyndte de at give mig medicin
efter en hændelse, hvor en lærer trak mine bukser ned foran klassen
og slog mig med en lineal.
Der var en messingplade på linealen.
Jeg er et barn. Jeg græder.
Og hun slog mig et par gange med linealen
og sendte mig tilbage til min plads.
Hun vendte sig om, og jeg tog en stol og smed den mod hende.
Så løb jeg ud af lokalet.
Og det var første gang, en af mine blackouts blev dokumenteret.
For da min mor spurgte mig om det, kunne jeg ikke huske det.
Når jeg ikke tog medicinen, fik jeg blackouts.
De varede fra to timer til tre uger.
Jeg vidste ikke, hvad jeg gjorde.
Men alle andre troede, jeg opførte mig normalt.
Og jeg var destruktiv og voldelig.
Jeg gik i forsvar.
FRA 12-ÅRSALDEREN LØB WALKER REGELMÆSSIGT HJEMMEFRA
HAN BLEV ANHOLDT MANGE GANGE FOR SMÅFORBRYDELSER
SPIL LOTTO HER
Jeg vil sige, at jeg tilbragte det meste af mit liv på gaden.
Jeg blev ofte anholdt for
at bryde ind i bygninger og gøre det, jeg måtte gøre, for at overleve.
Hver gang man bliver anholdt og taget i varetægt,
bliver man ført til en ungdomsinstitution.
Jeg sad i omkring ti af dem.
Det var steder, som skulle hjælpe mig,
men de gjorde mere skade end gavn.
Og det udviklede sig til, at jeg blev fængselsindsat.
DA WALKER BLEV VOKSEN, ESKALEREDE HANS FORBRYDELSER
Da jeg var 20 til 30 år, tilbragte jeg syv og et halvt år i fængsel.
INDBRUDSFORSØG
Det meste af tiden var det småting.
DØMT TIL ET ÅR
DA HAN VAR MIDT I TREDIVERNE, HAVDE HAN EN OMFATTENDE STRAFFEATTEST
OG VAR NARKOMISBRUGER
Jeg var meget afhængig.
Jeg forsøgte at styre mine blackouts med alkohol og stoffer.
Man tror, man styrer dem,
men pludselig styrer de én.
Jeg var bange for mig selv, for jeg kunne mærke, at det blev værre.
Mine blackouts varede længere og længere.
Og jeg kunne ikke styre dem.
LØRDAG DEN 7. JULI, 2001
Jeg var 37 år, da forbrydelsen fandt sted.
Jeg havde lige røget crack.
Jeg ved ikke, hvad jeg laver, og hvor jeg er.
Jeg er i boghandlen nu.
KLOKKEN 12.35 OM NATTEN GIK WALKER IND I "LUSTY LIFE"-BOGHANDLEN
LEGETØJ TIL ELSKERE
KLOKKEN 2.39 SKAR HAN HALSEN OVER PÅ BUTIKSASSISTENTEN JAMES CURRY
CURRY FORBLØDTE OG DØDE, OG WALKER FLYGTEDE FRA STEDET
HAN BLEV ANHOLDT FEM DAGE SENERE
94B2819 WALKER, JAMES
De sagde, at jeg havde dræbt en mand.
De sagde, at jeg gav dem mit udsagn.
Ja, jeg dræbte ham.
Jeg husker det ikke.
WALKER BLEV SIGTET FOR OVERLAGT MORD,
EN FORBRYDELSE, SOM STRAFFES MED DØDEN
SKOLEBUS
Jeg forstod ikke, at han kunne tage et liv.
Det gjorde ondt, for det var min bror.
Det var frygteligt.
Jeg hedder Toni Walker-Coleman, og jeg er søster til James.
Det er det eneste familiebillede, som James er med på.
Vi har ikke så mange billeder af James.
Han var vores lille tykke bamse-bror.
Han grinede meget.
Min mor gjorde sit bedste med det, hun havde.
Gode dage var fremragende, men så var der mørke dage.
Hun drak meget.
Nogle gange vidste vi ikke, hvilken person der kom hjem.
Han fik det værste af det hele.
Hun slog ham med forlængerledningen, eller hvad hun havde foran sig.
Men hun var påvirket,
så han løb væk.
Nogle gange var han væk i en til to uger.
Nogle gange blev han anholdt i løbet af den tid.
Han var på drengehjem og den slags, indtil han var gammel nok til fængslet.
Han har altid været låst inde.
Jeg kan ikke huske et tidspunkt,
hvor han var hjemme et helt år uden at sidde inde.
De kalder det vist "institutionaliseret".
Når man er barn og bliver anholdt eller taget i varetægt,
bliver man ført til en ungdomsinstitution.
I 1970'erne og i starten af 80'erne
blev de drevet af tidligere dømte og børnemisbrugere.
Man bør være sikker, men man føler, at man bliver sendt ud
til familier, som kan misbruge én.
Jeg vendte det indad,
for jeg troede, det var min skyld.
Jeg troede, de gjorde det på grund af det, jeg havde gjort.
Først imploderer jeg,
og så eksploderer jeg.
Og resten glemmer jeg bare.
Der kommer mine blackouts ind.
Det lader til at være mønsteret.
Hvis det ikke lykkedes mig at såre mig selv nok,
så sårede jeg en anden.
Det var stærkt.
Og jeg hørte nogle ting, jeg aldrig har hørt før.
Og der var en masse erkendelse.
Han har været meget igennem.
Så det tilføjede bare mere.
Det, han gjorde, var forkert.
Men hvem er de ansvarlige personer, der ikke gjorde deres arbejde?
Ingen trådte ind.
I stedet lod de det bygge sig op i ham
og ventede på, at han skabte den næste hændelse i livet,
som førte ham til der, hvor han er nu.
Og det tror jeg ikke, mange folk lægger mærke til.
De ser en forbryder.
Og vi ser…
…en person, som havde en svær opvækst
og havde brug for meget kærlighed og opmærksomhed.
Det er det, vi ser.
AFDELINGEN FOR OFFENTLIG SIKKERHED
TIL ÆRE FOR BETJENTE FRA ROCHESTER POLITI, SOM HAR OFRET LIVET
WALKER BLEV ANHOLDT AF ROCHESTER POLITI DEN 12. JULI 2001
Jeg hedder Joe Dominick.
Jeg har arbejdet på mellem 200 og 250 drabssager i min karriere.
Denne sag ligger på min top 10.
Det er ikke kun volden i sagen,
men alle omstændighederne lagt sammen.
Jeg kan fortælle om offeret i sagen,
hr. Curry, at der ikke var mange oplysninger om ham.
Jeg vil beskrive ham som en enspænder.
Vi kunne ikke kontakte nogen familiemedlemmer.
Hans sidste øjeblikke var nok frygtelige.
En person kom op bag ham og tog en hobbykniv
og skar ham fra øre til øre.
På et tidspunkt forblødte han og døde.
Jeg kan ikke forestille mig en værre død.
James Walkers opførsel under afhøringen
var den uhyggelige del af sagen for mig.
For han virkede så rolig og afslappet
omkring den voldelige forbrydelse,
og det var bare en usædvanlig tilståelse.
SELVOM HAN NU PÅSTÅR IKKE AT KUNNE HUSKE AT HAVE DRÆBT CURRY,
GAV WALKER EN DETALJERET BESKRIVELSE UNDER ANHOLDELSEN
Han bad om en pakke cigaretter, og vi gav ham nogle cigaretter,
og så åbnede han op og fortalte os, hvordan det var endt med,
at han havde dræbt Curry.
Mens jeg talte med ham, tænkte jeg: "Han er flink,"
men jeg så på ren ondskab.
Han er ren ondskab.
At kunne sidde der og fortælle i detaljer, hvordan han dræbte offeret.
Det er… Jeg ved ikke.
Jeg glemte det aldrig, for det var så bizart.
James Walker sagde, at han var følelsesmæssigt forstyrret i øjeblikket.
Men det tror jeg ikke på. Ikke dengang eller nu.
CENTRAL EFTERFORSKNING
WALKER BLEV ANHOLDT, EFTER HAN BLEV IDENTIFICERET
PÅ OPTAGELSER FRA BUTIKKENS OVERVÅGNINGSKAMERA
Okay. Denne video er fra overvågningskameraet i butikken.
Den viser, at James Walker samler mod til at begå røveriet.
Det er offeret, James Curry.
Han står bag disken,
og ham herovre er James Douglas Walker.
De snakker bare, og der sker intet.
Og han er der i næsten tre timer.
Jeg tror, han venter på det rette øjeblik.
Jeg spoler lidt frem.
Og nu ser vi
James Curry forlade disken.
Her er han. Curry forlader disken,
og det er nu, mordet sker.
Det sker hurtigt. På et øjeblik.
Det sker lige nu.
James Currys liv blev lige taget fra ham.
Her kommer Walker.
Han går ind til disken,
og nu åbner han kasseapparatet.
Der må være noget med kasseapparatet,
en skuffe, han ikke kan åbne, for han åbner den øverste skuffe,
og der er intet i den.
Hvordan åbner man den?
Han råber til James Curry: "Hvordan åbner man den?"
Jeg tror, at James Curry allerede var død på det tidspunkt.
Han tørrer kasseapparatet af,
og så går han.
Så at sige, at han var forvirret og ikke vidste, hvad han lavede,
da han begik røveriet, er løgn, ikke?
Det handlede ikke om andet end at begå røveriet.
Det er det. Ganske enkelt.
Det var ikke James Walkers første forbrydelse.
Han har skåret folk før, og det er hans metode.
SYV ÅR FØR DRABET PÅ JAMES CURRY
BEGIK WALKER ET NÆSTEN IDENTISK OVERFALD
MED EN KNUST ØLFLASKE SOM VÅBEN
Det var traumatisk. Det var forfærdeligt.
Det er noget, man aldrig glemmer.
Jeg lærte at håndtere det, men jeg kan stadig ikke tilgive
det, der skete, og hvordan det forandrede mig, og hvad det tog fra mig.
I 1994 VAR DAVID OGDENSKI BUTIKSASSISTENT
I EN VOKSENBOGHANDEL I ROCHESTER
Det skete omkring klokken 7.30-7.40 om morgenen.
Jeg hørte hans stemme bag mig, og det føltes som et slag,
et let dask.
Jeg troede, han lavede sjov, indtil jeg kiggede ned og så,
at der var en stor blodpøl.
Han så på mig og sagde, at han ville dræbe mig.
Det var ren kulde og intet hjerte.
Ingenting. Kun: "Jeg dræber dig."
Jeg følte, at det var slut,
og jeg…
Jeg fortalte ham, at min datter skulle fødes i oktober.
Jeg sagde: "Jeg vil bare se min datter. Tag, hvad du vil i butikken og kassen.
Jeg er ligeglad. Jeg vil se min datter."
Og pludselig, meget overraskende,
og det forbløffer mig stadig nu, stoppede han
og bad mig om at vente der ti minutter.
Så gik han.
Politiet fortalte mig, at de fandt ham 15 minutter senere,
da han gik på gaden med en stor pose med mønter,
som blev taget i butikken.
Jeg gik ud på toilettet for at se på sårene,
og jeg trak et stort stykke glas ud af min hals
fra den knuste ølflaske.
Jeg har et stort ar på halsen.
Jeg har også et ar på brystet, hvor huden blev revet af.
Omkring 13 forskellige sår i alt.
WALKER BLEV IDØMT MAKSIMALT OTTE ÅR
FOR OVERFALDET PÅ DAVID OGDENSKI
HAN BLEV PRØVELØSLADT I DECEMBER 1999 EFTER KUN AT HAVE AFSONET FEM
Jeg forstod det ikke, og ingen kunne forklare,
hvorfor han fik den dom.
Jeg fik ingen svar, da jeg spurgte.
Hvis han havde siddet i fængsel længere,
ville manden, han dræbte, nok være i live og hos familien.
WALKER BRØD BETINGELSERNE FOR LØSLADELSEN I SEPTEMBER 2000
OG BLEV SENDT PÅ NARKOTIKA-AFVÆNNING
CYNTHIA MOONEY BLEV WALKERS TILSYNSFØRENDE I MAJ 2001
Jeg havde en besked til hr. Walker, første gang jeg mødte ham,
og det var, at jeg ville give ham alle muligheder
for at forandre sit liv.
Men det var stadig hans valg.
MOONEY FORSØGTE AT HJÆLPE WALKER MED AT HÅNDTERE DEN OPFØRSEL,
SOM HUN MENTE, DREV HANS KRIMINALITET
Min største bekymring i overvågningen af Walker var hans misbrug.
For det er direkte forbundet med hans voldelige tendenser
og dybt forankret i hans kriminelle adfærd.
Efter halvanden måneds prøveløsladelse
kom han til et rutinemøde på mit kontor,
og han afslørede, at han havde haft et tilbagefald i weekenden.
Jeg sagde: "Tag lige hen til din misbrugsrådgiver.
Find på en plan, en intens plan, og ring til mig derfra."
Og han gjorde det. Han gjorde præcis, hvad jeg bad ham om.
Han tog lige hen til klinikken,
og de fandt på en intens behandlingsplan
for at håndtere hans tilbagefald.
Så hørte jeg aldrig fra ham igen.
UNDER EN MÅNED SENERE BEGIK WALKER MORDET PÅ JAMES CURRY
Jeg så James Walker igen,
da han sad i varetægt.
James virkede meget nedslået og ekstremt stille.
Selv hans kropssprog udtrykte tristhed.
Næsten som om han havde indset, at han lige havde ødelagt sit liv.
Men igen fokuserede han på, at han havde ødelagt sit liv,
ikke det liv, han tog.
Jeg fortryder ikke, at jeg hjalp ham.
Jeg håber, at jeg aldrig fortryder, at jeg forsøgte at hjælpe folk.
Men han valgte ikke at tage imod hjælpen, som han blev givet.
Så det er hans ansvar.
Jeg tror, at hvis hans blackouts er ægte, så er det, fordi han vælger det.
Han vælger ikke at gøre noget ved sit psykiske helbred og sit misbrug,
og han bruger det som en undskyldning for at skære og dræbe folk og være voldelig.
Så jeg er ikke enig i, at det ikke er hans skyld.
Det er helt hans skyld og helt op til ham.
WALKER STOD OVER FOR EN DØDSDOM
FOR MORDET PÅ JAMES CURRY
James Walker havde aldrig en chance.
Når folk har haft en barndom, som var fyldt med traumer,
ubehandlet psykisk sygdom og eskalerende misbrug,
så påvirker det, hvordan de håndterer stress.
De bliver modtagelige over for at lade sig rive med af behov
og at begå frygtelige forbrydelser.
I MÅNEDERNE EFTER HANS ANHOLDELSE
TOG NEW YORKS KONTOR FOR FORSVAR I DØDSSTRAFSAGER WALKERS SAG
Jeg er Bill Easton, advokat i Rochester. Jeg repræsenterede James Walker.
Jeg er et blødende hjerte. Jeg er stolt af det.
STATEN NEW YORKS APPELDOMSTOL
Da jeg mødte James og begyndte at repræsentere ham,
gik vi straks i gang med at finde optegnelser og undersøge hans fortid
så dybt, som vi kunne.
Og inden for seks uger
havde vi fundet et hav af optegnelser,
der viste en barndom, som var traumatisk.
James var et af syv børn født af en mor, med syv forskellige fædre.
Hans barndom var præget af misbrug, svigt
og manglende vejledning fra forældre.
Detaljerne er skræmmende.
"Da han var 16 måneder gammel,
satte en uidentificeret voksen James på et tændt komfur.
James blev indlagt på skadestuen med anden- og tredjegradsforbrænding
på ballerne i form af et grillmærke."
FØRST EFTER 12 DAGES INDLÆGGELSE
VAR JAMES' SÅR HELET NOK TIL UDSKRIVELSE
Og der var en historie med vold i familien og folk, der blev dræbt.
MANUAL FOR DOMMERE
James' far var en skræmmende og voldelig mand,
som blev skudt og dræbt,
da James var 15 år.
Så han voksede op i en familie, der blev formet og misformet af vold.
Han havde det, vi kalder formildende omstændigheder.
Det er ikke et forsvar eller en undskyldning,
men det giver en kontekst for forbrydelsen.
Vi forklarede, hvorfor dødsstraf var
en upassende straf for James Walker.
EASTON SKREV EN RAPPORT,
SOM HAN GAV TIL DISTRIKTSADVOKATEN
FORUD FOR WALKERS RETSSAG
Mange mennesker er ramt af alkoholisme og stofmisbrug,
og mange børn er resultatet af et ødelagt hjem.
Andre har forældre, som er alkoholikere.
Nogle oplever, at en forælder sidder i fængsel, eller oplever vold i familien.
Nogle mister forældre til vold.
Men det særlige ved denne sag er,
at det ikke kun var én faktor, men at James havde det hele.
Det er en mand, hvis liv var forskruet,
og han bukkede under for faktorer, som vi alle ville bukke under for,
hvis vi var i hans situation.
PÅ BAGGRUND AF EASTONS RAPPORT
BLEV ANKLAGERNE ENIGE OM IKKE AT SØGE DØDSSTRAF FOR WALKER
I STEDET VILLE HAN EFTER SIN DOM
BLIVE IDØMT FÆNGSEL I LIVSTID UDEN MULIGHED FOR PRØVELØSLADELSE
Jeg var meget skuffet over James, da jeg hørte, hvad han havde gjort.
Man har ikke ret til at tage liv. Den tilhører Gud.
WALKERS TÆTTESTE FORHOLD UNDER SIN OPVÆKST
VAR MED STOREBROREN, TEDDY
Jeg er Theodore Walker. Jeg er den førstefødte af syv søskende.
Jeg var omkring 22, da jeg endelig gav mit liv til Herren.
Vi havde ikke det, nogle folk ser som det bedste i livet.
Vi måtte klare os.
BIG MOMMA ROSES KØBMAND - ÅBEN
Vi dryssede sukker på brød
for at lave et måltid.
Det var en svær opvækst.
Jeg solgte hash og kokain og den slags.
Men jeg tror, at han var lidt mere ekstrem end mig
med røverier og den slags.
Min bror James var altid meget fysisk.
Hvis han blev sur, var han svær at håndtere.
MARKED
Jeg vil sige, at fra otteårsalderen begyndte det at manifestere sig,
hvor ingen kunne gøre noget med ham, når han blev vred.
Han blev en anden person og mistede kontrollen.
Man kunne ikke stoppe ham. Han hørte os ikke. Han var væk.
I baghovedet følte jeg altid, at James ville gå for langt
til at vende tilbage.
Jeg gjorde aldrig noget ved det, for jeg ville ikke tro på det,
men alt pegede på det.
THEODORE WALKER HAR IKKE TALT MED SIN BROR ELLER HØRT HANS STEMME,
SIDEN HAN BLEV FÆNGSLET FOR 20 ÅR SIDEN
Mine blackouts var min og min mors største hemmelighed.
Hun ville ikke have, de andre børn vidste,
at jeg havde den slags problemer.
Jeg skulle ikke tro, at jeg ville blive behandlet anderledes.
Jeg havde altid et hjem, men når mine blackouts tog over,
og de aftog igen,
ville jeg af og til
vågne og ikke vide, hvor jeg var.
Jeg er et barn. Jeg skal være hjemme med mine brødre og søstre.
Og jeg vågner bag en bygning.
Og jeg kan ikke gå hjem, for jeg ved ikke, hvor jeg er.
Jeg var bange. Jeg vidste ikke, hvad der ville ske eller hvornår.
Det skete, fordi nogen råbte ad mig, eller nogen mishandlede mig.
Jeg huskede intet, for jeg ville ikke huske det.
Helt fænomenalt, hvad jeg hørte.
Han åbnede sit hjerte.
Det hjalp mig med at forstå nu,
hvad jeg har oplevet med ham, når han havde blackouts.
For jeg troede, at han bare var…
Det er bare James, for han var altid en hård person.
Men nu ved vi, at han faktisk ikke kunne huske,
hvad han lige havde gjort.
Han talte aldrig meget om sig selv.
Han lukkede det inde.
Men den her James, som taler her nu,
er en forandret James.
Ja. Det er lidt følelsesladet for mig…
…for at være helt ærlig.
Jeg er et bedre menneske nu end før.
Jeg har taget medicin, siden jeg blev anholdt.
Jeg har ikke begået en voldelig handling mod mig selv
eller nogen anden…
…i over 20 år.
Jeg får brug for medicin og måske en terapeut resten af mit liv,
og det er ikke på grund af forbrydelsen, som blev begået.
Jeg havde brug for det, før forbrydelsen blev begået.
FIRE MÅNEDER EFTER HANS FØRSTE INTERVIEW
GIK JAMES WALKER MED TIL AT SVARE PÅ FLERE SPØRGSMÅL
Han vælger ikke at gøre noget ved sit psykiske helbred og sit misbrug,
og han bruger det som en undskyldning for at skære og dræbe folk og være voldelig.
Faktum er,
at da jeg havde brug for hjælp, bad jeg om det.
Jeg sagde til rådgiveren og terapeuten: "Det er det her, jeg oplever,
og jeg har ikke min medicin."
"Okay, ja. Kom tilbage i næste uge."
Jeg vendte mig ikke helt mod stoffer.
Uden min medicin mistede jeg forbindelsen til virkeligheden.
Men jeg sidder her foran jer nu.
Jeg er ikke den person.
Jeg bliver aldrig den person igen.
Og jeg skammer mig ikke over at sige: "Jeg har brug for hjælp."
Hvorfor tror du, du begik to næsten identiske overfald på mænd,
som arbejdede i voksenboghandler?
For at være helt ærlig,
fordi da jeg var et barn, som voksede op på gaden,
var det dem, der kom der, som gjorde mig mest fortræd.
Så enkelt er det.
Hvis man var i byen,
kunne man finde noget at spise og finde tøj og gøre hvad som helst.
Men det var de mennesker,
der brugte de ting som en gulerod for at skade børn,
og jeg var et af de børn, de skadede.
I mit hoved så jeg dem, som sårede mig,
og så gjorde jeg det.
Han talte ikke meget om sig selv. Han lukkede det inde.
Men den her James, som taler her nu,
er en forandret James.
Det er fremskridt, og jeg må tage det, jeg kan få,
når det handler om min bror.
Og jeg vil give ham så meget positiv forstærkning, som jeg kan,
så han kan fortsætte det, han gør. Lav ikke om på det.
Det var meget svært at lytte til.
At høre hans stemme
gjorde 20 års kamp og forandring hele umagen værd.
Jeg er den person, jeg er nu, og det føles som min belønning.
Jeg frygtede mig selv i meget lang tid,
for jeg kendte ikke mig selv.
Men nu, hvor jeg gør det, er der intet at frygte.
Tekster af: Mila Tempels